Държавен вестник, бр. 33, 2016 г., стр. 47

БРОЙ  33	
Д Ъ Р Ж А В Е Н  В Е С Т Н И К 	
СТР.  47  
Чл. 28. Когато счита за целесъобразно 
предвид рисковете, които представлява да-
дено съоръжение под налягане или дадена 
функционална група, за да осигури защитата 
на здравето и безопасността на потребите-
лите и другите ползватели, производителят 
провежда изпитвания на образци от предос-
тавени на пазара съоръжения под налягане 
или функционални групи, провежда раз-
следвания и когато е необходимо, поддържа 
регистър за оплаквания, за несъответстващи 
на изискванията съоръжения под налягане 
или функционални групи и за изземвания 
на съоръжения под налягане или функцио-
нални групи и информира дистрибуторите 
за такова наблюдение.
Чл. 29. (1) Когато производителят счита 
или има основание да счита, че дадено съ-
оръжение под налягане или дадена функци-
онална група, които е пуснал на пазара, не 
съответстват на наредбата, той незабавно и 
както е целесъобразно за конкретния случай, 
предприема необходимите мерки за привеж-
дането на съоръжението под налягане или 
на функционалната група в съответствие, 
за изтеглянето им или за изземването им.
(2) В случаите по ал. 1, когато съоръже-
нието под налягане или функционалната 
група представлява риск, производителят 
незабавно информира за това органите за 
надзор на пазара по чл. 27, ал. 2 от Закона 
за техническите изисквания към продуктите 
(ЗТИП) и компетентните органи на държа-
вите членки, в които такива съоръжения 
под налягане или функционални групи са 
предоставени на пазара, като предоставя 
подробна информация, по-специално за несъ-
ответствието на съоръжението под налягане 
или функционалната група с приложимите 
изисквания и за предприетите коригиращи 
действия.
Чл. 30. (1) При обосновано искане от ор-
ганите за надзор на пазара по чл. 27, ал. 2 
ЗТИП или от компетентен орган на друга 
държава членка производителят предоставя 
на хартиен или на електронен носител цялата 
информация и документация, необходима 
за доказване на съответствието на дадено 
съоръжение под налягане или на дадена 
функционална група. Тази информация и 
документация се предоставя на органите 
за надзор на пазара по чл. 27, ал. 2 ЗТИП 
на български език или на език, на който 
е налична, при условие че е разбираем за 
тези органи.
(2) За нуждите на административно и/или 
административно-наказателно производство 
производителят предоставя на български език 
информацията и документацията по ал. 1 на 
органите за надзор на пазара по чл. 27, ал. 2 
ЗТИП в определен от тях срок.
(3) По искане на органите по ал. 1 про-
изводителят оказва съдействие при всяко 
предприето действие за отстраняване на 
рисковете, свързани със съоръженията под 
налягане или функционалните групи, които 
е пуснал на пазара.
Раздел III
Задължения на упълномощения 
представител
Чл. 31. (1) Производителят може да оп-
редели писмено свой упълномощен пред-
ставител.
(2) Упълномощеният представител изпъл-
нява задачите, определени в пълномощното 
от производителя.
(3) Производителят не включва в пълно-
мощното на упълномощения представител 
задълженията по чл. 22 и задължението за 
изготвяне на техническа документация по 
чл. 23, ал. 1.
(4) Производителят включва в пълно-
мощното на упълномощения представител 
най-малко следното:
1. да съхранява на разположение на орга-
ните за надзор на пазара в продължение на 
10 години след пускането на съоръжението 
под налягане или на функционалната група 
на пазара техническата документация и ЕС 
декларацията за съответствие;
2. при обосновано искане от органите 
за надзор на пазара по чл. 27, ал. 2 ЗТИП 
или от компетентен орган на друга държава 
членка да предостави на тези органи цялата 
информация и документация, необходима 
за доказване на съответствието на дадено 
съоръжение под налягане или дадена функ-
ционална група;
3. по искане на органите за надзор на 
пазара по чл. 27, ал. 2 ЗТИП или на компе-
тентните органи на другите държави членки 
да оказва съдействие при всяко предприето 
действие за отстраняване на рисковете, свър-
зани със съоръженията под налягане или 
функционалните групи, попадащи в рамките 
на пълномощното му.
Раздел IV
Задължения на вносителя
Чл. 32. Вносителят пуска на пазара само 
съоръжения под налягане или функционални 
групи, които съответстват на изискванията 
на наредбата.
Чл. 33. (1) Преди да пусне на пазара даде-
но съоръжение под налягане по чл. 7, ал. 1 
или функционална група по чл. 7, ал. 2 и 3, 
вносителят гарантира, че:
1. производителят е съставил техничес- 
ката документация и е провел съответната 
процедура за оценяване на съответствието 
съгласно чл. 16;